
SLOVESNOST V PODŠUMBERKU

25. 7.2026 smo se pri spomeniku v Podšumberku člani borčevske organizacije Trebnje, Melika, Novo mesto in Brežice skupaj s člani 1. Spominskega dolenjskega partizanskega bataljona in praporščaki ter člani Območnega združenja veteranov vojne za Slovenijo Trebnje srečali, da se poklonimo spominu na tri partizanske poveljnike Milovanu Šaranoviču, Ivanu Kavčiču in Predragu Jevtiču, ki so 30. 7. 1943 izgubili življenje na tem kraju.  
Poveljstvo Dolenjske operativne cone je bilo v protiofenzivi tega nesrečnega leta 1943 na kjer stoji spomenik. Poveljniška skupina, ki so jo sestavljali načelnik generalštaba  Dolenjske operativne cone Milovan Šaranovič, namestnik. polit. komisarja glavnega štaba Ivan Kavčič,  komandant 15. divizije Predarg Jevtič in komisar 15. divizije in Viktor Avbelj je na tem mestu ponovno pregledovala načrt napada na belogardistično postojanko Sela Šumberk. Italijani so iz bližnjega Šentvida in Trebnjega izstrelili topniške granate, ki so padle v bližino poveljniške skupine in povzročile veliko tragedijo. Živ je ostal samo Viktor Avbelj.
Vsi trije padli partizanski poveljniki so bili razglašeni za narodne heroje in so pokopani v grobnici herojev v Ljubljani. 
Delegacije ZB za vrednote NOB Trebnje in Metlika so k spomeniku položili cvetje.
V kulturnem programu, ki ga je vodil Jože Falkner so nastopili Danica Franjga, Sara Štrus, Boštjan Štrus, Jurij Bizjak in Tomaž Glivar, slavnostni govorec pa je bil Sladič Boštjan. Član borčevske organizacije Velika Loka Božo Markioli pa je prejel pisno priznanje.  

Po končani slovesnosti je bilo družabno srečanje.

Boštjan Sladič 

